**Invitation til møde i Sundhedspolitisk Dialogforum**

Du inviteres hermed til møde i Sundhedspolitisk Dialogforum.

Formålet med Sundhedspolitisk Dialogforum er både at skabe tættere kontakt mellem KKR, SKU og byrådene, at etablere en sparringsgruppe for SKU-medlemmerne og at skabe et politisk dialogforum med fokus på udviklingen af det kommunale sundhedsvæsen.

Oprettelsen af Sundhedspolitisk Dialogforum blev godkendt af KKR Nordjylland i 2013 og første møde i kredsen fandt sted d. 6.februar 2014.

Deltagerne i Sundhedspolitisk Dialogforum er de kommunale medlemmer af sundhedskoordinationsudvalget og udvalgsformænd og næstformænd for alle 11 kommuner. Sundhedsdirektørerne og Det fælleskommunale Sundhedssekretariat samt KKR sekretariatet deltager også i møderne.

Der afholdes som udgangspunkt 1-2 årlige møder i det sundhedspolitiske dialogforum.

**Arrangementet finder sted:**

**Den 20. maj 2014 kl. 12.00-16.30 i Idrætscenter Vendsyssel, Stadionvej 17, 9760 Vrå**

Dagen er tilrettelagt af de kommunale medlemmer af Sundhedskoordinationsudvalget.

På mødet vil der denne gang være deltagelse af KL, som vil orientere om den netop indgåede Overenskomst mellem RLTN og PLO.

Vi glæder os meget til at se jer alle!

**Venlig hilsen**

**De kommunale medlemmer af Sundhedskoordinationsudvalget**

**Dagens program**

**12.00 Fælles frokost**

**12.30 Velkomst v. Anders Broholm**

**12.45 Status vedr. Politisk Sundhedsaftale v. Anders Broholm**

- Hvilke politiske pejlemærker arbejdes der med?

- De gennemførte Dialogmøder i de kommunale klynger

- Principielle elementer til drøftelse

- Den fremtidige politiske organisering ift. Sundhedsaftalerne

**13.15 Dialogmøde vedr. aftale mellem RLTN og PLO (Oplæg ved KL)**

**14.30 Kort pause**

**14.45 Kort status fra arbejdsgrupperne for de 4 indsatsområder (v. de kommunale formænd)**

**15.15 Plenum drøftelse af udkast til politisk sundhedsaftale**

- Er der områder som mangler?

- Er de kommunale mærkesager formuleret tydeligt nok?

- Kan der gives opbakning til at arbejde videre med dette udkast?

**16.00 Orientering vedr. Praksisplan v. Mads Duedahl**

- Planen netop godkendt, hvad er med og hvad kom ikke med?

- Proces herfra, hvornår ”genåbnes” planen?

- Arbejdet i udvalget fremadrettet

**16.20 Opsamling på dagen v. Anders Broholm**

**16.30 (ca.) Tak for i dag**